Aswad

**Aswad ** (transcrición da palabra *negro* en lingua árabe, أَسْوَد) foi unha histórica banda inglesa, da cidade de Londres, do xénero do Reggae, en activo ata o pasamento do seu cantante Drummie Zeb en 2022.

## Historia
Foi en 1976 cando a formación orixinal lanzou o seu álbum de estrea, de título homónimo, desencadeando a súa marca única de Roots Reggae, cunha gran dose de carga política, que lles permitiu destacar sobre o resto de formacións. Este traballo incluía cancións como «Concrete Slaveship» e «Back To Africa», unha gran oferta musical que foi considerada por moitos como un dos discos máis clásicos do Reggae.

Aswad formouse no oeste de Londres en 1975, segunda banda do xénero en todo o Reino Unido despois de Matumbi. Os membros orixinais da banda eran Angus «Drummie Zeb» Gaye (batería/vocalista); Brinsley «Chaka B» Forde (guitarrista/vocalista); Griffiths Donald «Dee» (guitarrista/vocalista); George Oban «Ras» (baixista) e Courtney «Khaki» Hemmings (teclista). As diferenzas creativas dos integrantes do grupo tiveron como resultado un son que fusionaba as experiencias que estaba vivindo a Inglaterra dos 70. Aswad afastouse das propostas dalgúns dos seus colegas contemporáneos, na popular tendencia de empregar musicalidades tomadas de Xamaica sen ningún tipo de risco.

Tras a marcha de Hemmings en 1976, Tony «Gad» Robinson uniuse á banda. Un ano máis tarde foron Griffiths e Oban os que abandonaron, e así Aswad, pasou a ser liderado por Drummie, Tony e Brinsley.

Foi este trío triunfal o que actuou no concerto do 70º aniversario de Nelson Mandela no estadio de Wembley; produciron a poderosa instrumental «Warrior Charge», que apareceu na película británica Babylon (unha icona dentro desta cultura urbana); tamén tiveron unha gran repercusión comercial con cancións como «Shine» ou «Do not Turn Around»; outro grande éxito foi a creación do «Love Fire Riddim», tema con secuencias e riffs que pasou a ser utilizado en multitude de producións, como foi o caso do famoso «Promise Land» de Dennis Brown.

A mediados dos setenta, asumiron o papel de Matumbi de acompañar a artistas xamaicanos de reggae nas xiras polo Reino Unido, notablemente a Burning Spear.

Traxectoria que os levou do roots reggae ata material máis comercial, asinaron primeiro con Island Records,coma Warrior Charge –incluído na película de 1978 Rockers– con maior volume para os baixo, solos de saxo e efectos dub denominados coma de corte Sci-Fi.

En 1996, Brinsley abandonou a banda, deixando a Drummie e Tony ao fronte, unha tarefa que continuaron con éxito durante os seguintes 20 anos.

Nesta nova época seguiron demostrando que son un dos grupos máis importantes na historia do Reggae británico. No ano 2000 recibiron o premio MOBO pola súa destacada contribución ao legado da historia musical.

## Discografía
*1976 - *Aswad	*
*1979 - *Hulet	*
*1981 - *New Chapter	*
*1981 - *Showcase	*
*1982 - *A New Chapter of Dub	*
*1982 - *Not Satisfied	*
*1983 - *Live and Direct	*
*1984 - *Rebel Souls	*
*1986 - *To the Top	*
*1988 - *Jah Shaka Meets Aswad in Addis Ababa Studio*
*1988 - *Renaissance – 20 Crucial Tracks	*
*1988 - *Distant Thunder	*
*1989 - *Crucial Tracks (Best of Aswad)	*
*1990 - *Too Wicked	*
*1990 - *Next to You	*
*1993 - *Firesticks	*
*1994 - *Rise and Shine	*
*1995 - *Greatest Hits	*
*1995 - *Dub: The Next Frontier	*
*1995 - *Rise and Shine Again!	*
*1997 - *Big Up	*
*1997 - *Roots Rocking: Island Anthology	*
*1999 - *Roots Revival	*
*2001 - *25 Live: 25th Anniversary	*
*2002 - *Cool Summer Reggae	*
*2009 - *City Lock	*

## Notas 
## Véxase tamén 
### Ligazóns externas 
* Ghetto In The Sky, canción da banda do ano 82, parte do álbum *A New Chapter of Dub	*